
 PARLAMENTUL  ROMÂNIEI

CAMERA DEPUTAŢILOR
	      Comisia juridică, de  

      disciplină şi imunităţi

        Nr. 4c-11/313/2015
	                     Comisia pentru politică       economică, reformă şi privatizare
  Nr. 4c-1/76/2015

	
	


    RAPORT COMUN
asupra proiectului de Lege pentru modificarea şi completarea Legii societăţilor nr.31/1990
(Pl. x  169/2015)
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru politică economică, reformă şi privatizare, au fost sesizate spre dezbatere în fond, cu proiectul de Lege pentru modificarea şi completarea Legii societăţilor nr.31/1990, trimis cu adresa nr. Pl- x 169 din 4 martie 2015, înregistrată sub nr. 4c-11/313 din 9 martie 2015 şi respectiv sub nr. 4c-1/76 din 9 martie 2015, la Comisia pentru politică economică, reformă şi privatizare.
Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 3 martie 2015.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 557 din 14 mai 2014.
Guvernul, prin punctul de vedere transmis cu adresa nr.1466 din 24 iulie 2014, nu susţine adoptarea iniţiativei legislative.
Proiectul de lege supus dezbaterii are ca obiect de reglementare modificarea şi completarea Legii societăţilor nr.31/1990, republicată, cu modificările şi completările ulterioare, în sensul comunicării hotărârilor tribunalului prin care s-a pronunţat dizolvarea societăţii, către administraţiile publice locale şi a reducerii termenului de 3 luni la 30 de zile calendaristice de la data la care hotărârea judecătorească de dizolvare a rămas definitivă.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii celor două comisii au examinat iniţiativa legislativă în şedinţe separate astfel: membrii Comisiei pentru politică economică, reformă şi privatizare în şedinţa din data de 12 mai 2015 iar membrii Comisiei juridice în şedinţa din data de 26 mai 2015.
Din numărul total de 25 membri ai comisiei pentru politică economică, reformă şi privatizare la dezbateri au fost prezenţi 22 de deputaţi, iar din numărul total de 25 membri ai Comisiei juridice, de disciplină şi imunităţi, au participat 22 de deputaţi. 

În urma dezbaterilor, cele două Comisii sesizate în fond, au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de respingere a proiectului de Lege pentru modificarea şi completarea Legii societăţilor nr.31/1990 (PLx 169/2015), întrucât, unele dintre propunerile pe care acesta le conţine se regăsesc într-o formă îmbunătăţită în proiectul de Lege pentru modificarea şi completarea unor acte normative în domeniul înregistrării în registrul comerţului, (PLx 229/2015) adoptat de plenul Camerei Deputaţilor în şedinţa din 20 mai 2015. Pe cale de consecinţă, proiectul de lege supus dezbaterii a fost respins ca rămânând fără obiect.
În raport cu obiectul şi conţinutul reglementării, iniţiativa legislativă face parte din categoria legilor ordinare.
          VICE PREŞEDINTE,                                         

              PREŞEDINTE,   

